Gandia lamenta la nova negativa de la Generalitat a aportar els diners compromesos per al campanar de la Seu
09 junio 2025

## Gandia lamenta la nova negativa de la Generalitat a aportar els diners compromesos per al campanar de la Seu09 junio 2025Última actualización: 09 junio 2025

![](../gestion/img/65610b14215a58cb16e9f3c331e3a34ea67dae41f81226969aa482d2c4a44778.jpeg)  
  

****Com cada dilluns després de Junta de Govern Local, les coportaveus de l’executiu, Alícia Izquierdo i Balbina Sendra, han comparegut davant dels mitjans de comunicació per a fer balanç dels principals acords adoptats.****

****Abans, però, a pregunta dels periodistes, han valorat el fet que la Generalitat haja exclòs, per segon any consecutiu, la restauració del campanar de la Seu de “les ajudes destinades a finançar actuacions a promoure la protecció, el foment i el desenvolupament del patrimoni i la dinamització cultural, i l'adequació i la renovació de béns i espais municipals de la Comunitat Valenciana, convocades per la Resolució de 12 de desembre de 2024, de la Presidència de la Generalitat”. Això, a pesar que el Consell s’havia compromés.****

****Izquierdo ha recordat que l’anterior govern del Botànic havia garantit una aportació total de 300.000 euros per part de la Generalitat, en coordinació amb la Diputació de València (que ja ha fet la seua aportació de 150.000 euros) i l’Ajuntament de Gandia. A hores d’ara, de l’administració autonòmica només s’ha fet efectiu el primer pagament de 150.000 euros durant l’anterior legislatura, però res se sap de la segona part, promesa també per l’actual president Carlos Mazón durant la seua visita a les obres el 5 d’abril de 2024, però eixe any mateix es va negar la subvenció.****

****Un any després la directora general de Patrimoni de la Generalitat, Marta Alonso, va tornar a prometre que arribarien els diners pendents, durant la visita a les obres el 5 d’abril passat acompanyada de regidors del PP de Gandia. I dijous passat es va fer pública la resolució d’ajudes d’enguany que exclou, per segona vegada, el projecte de restauració.**** ****També la Fundació de la Col·legiata es va veure exclosa d’una subvenció, en aquest cas de Patrimoni Cultural.****  

****“Per tant, la sorpresa i decepció és màxima. El campanar s'ha fet perquè aquest govern s'havia compromés en fer-lo. A hores d'ara la ciutat ha pagat dos terços del projecte, és a dir, hem pagat la promesa incomplida del Partit Popular. I a mi personalment em decep, com a regidora de Patrimoni, que patisc constantment els seus atacs a la meua gestió”.****

****Com a resultat Gandia ha hagut de fer front a dues terceres parts del cost, la seua part i la de la Generalitat. “Malgrat aquest incompliment, les obres han continuat gràcies a l’esforç de l’Ajuntament de Gandia”, que ja ha invertit més de 524.000 euros per garantir la totalitat del projecte, incloent-hi redacció, execució i millores en la decoració pictòrica deteriorada del campanar.****

****D’altra banda, a la Junta de Govern Local s’han concedit diferents tipus de subvencions, directes i en concurrència competitiva. Aquestes últimes destinades a 44 entitats esportives per a l'exercici 2025 per un valor global de 214.500 euros, 14.500 euros més que l'any passat.****

 ****Pel que fa a subvencions directes, canalitzades per conveni, Sendra ha informat de l’aprovació de 6.500 euros per a l'Associació Veïns del Raval, “per les seues activitats al llarg de tot l'any: Cavalcada de Reis; Porrat del Raval; concurs de dibuix;**** ****sopar d'estiu o festes del Raval”.****

****Una altra subvenció a l'Associació Parkinson Gandia - Safor, de 32.710 euros, “que es repartirien per a cinc línies d'acció; una terapèutica per a atendre directament les persones amb Parkinson; d'atencions familiars; formació per a les persones que fan l'atenció; d'informació i sensibilització i de participació ciutadana, tot el que es treballa amb la resta d'associacions, juntes de districte i altres departaments de l'Ajuntament”.****

****4.500 euros per a l'Associació Cultural UNDEBELM per activitats anuals.****

****L'altre conveni és el d'Entrecordes, de 4.000 euros, des del departament de Fira i Festes i Cultura, per tal d’ajudar totes les activitats que envolten**** ****el**** ****F********estival internacional de guitarra espanyola “Panxa Verda”, que també compta amb la col·laboració del departament de Patrimoni.****

****També s’ha aprovat una ajuda de 10.000 euros a Assemsa, per a l’assessorament als propis socis en temes de comerç i activitats turístiques. I, finalment, la subvenció canalitzada per conveni a la Fundació General de la Universitat de València. 30.000 euros per a donar suport a activitats de la Universitat d'Estiu; la Nau Gran; la Càtedra Joan Noguera i Cucó o per a participar en la Fira de l'Estudiant, organitzant diverses activitats “sempre relacionades amb tot el que fa la Universitat de València a aquesta ciutat.****

****La primera tinenta d’alcaldia ha informat de l’aprovació del Pla de Mesures Antifrau de l'Ajuntament de Gandia. “Aquest pla es va elaborar l'any 2022 i el que requereix el mateix pla és que cada any es facen diverses autoevaluacions per tal d’actualitzar realment aquesta planificació. Nosaltres hem ficat un nou annex que és el resultat de l'última autoavaluació. És una qüestió pràcticament procedimental”. Izquierdo també ha informat de l’aprovació de l'oferta pública d'ocupació de l'Ajuntament de Gandia per a l'any 2025.****

****I hui també**** ****s’ha fet l’aprovació definitiva d********el PRI de les Illes 70-73 del Grau. ”Estem parlant de l'obertura del carrer Juan de la Cierva cap a la zona dels ‘tinglados’ del port per la part de darrere. Un projecte d'accessibilitat al gran projecte de remodelació per a posar en valors els ‘tinglados del port’, ha conclòs.****

[Twittear](https://twitter.com/share)